પાકિસ્તાનની ચૂંટણીની નોંધપાત્ર વાત એ છે કે પાકિસ્તાનના મતદારોએ ચૂંટણીમાં ઊભેલા તમામ આતંકીઓને જાકારો આપ્યો છે. પાકિસ્તાનમાં યોજાયેલ સામાન્ય ચૂંટણીમાં પ્રારંભિક દોરમાં ક્રિકેટરથી નેતા બનેલા ઈમરાન ખાનની લહેરમાં કેટલાય દિગ્ગજ નેતાઓ અને મોટા માથાઓ ધરાશયી થઈ ગયા છે. પાકિસ્તાન મુસ્લિમ લીગ (નવાઝ)ના વડા પ્રધાન પદ માટેના દાવેદાર શહબાઝ શરીફ ચૂંટણી હારી ગયા છે, જ્યારે ચૂંટણીમાં ત્રીજા મોટા પક્ષ તરીકે ઊભરી આવેલ પાકિસ્તાન પીપલ્સ પાર્ટી (પીપીપી)ના સહઅધ્યક્ષ બિહાવલ ભુટ્ટો પણ ચૂંટણી હારી ગયા છે.